שיחה:קרב שילה

message: קלונימוס, עבודה יפה. אני עוד צריך לקרוא בעיון מהתחלה עד הסוף, אבל יש כאן הרחבה משמעותית!
* נא להוסיף "קרב לפני" ו"קרב אחרי" בטבלה.
* בסוף הערך נדלדלו הקישורים הפנימיים.
* צריך לבצע הגהה נוספת ואמות פרטים. אנתח קטע אחד לדוגמא:
** "כביש"? לא נראה לי שהיה שם.
** "קטטה"? זה היה קרב פנים אל פנים.
** "ואז הורה פורסט על הסתערות" תחילת המשפט היא על חיילי הצפון המתקדמים. בקריאה ראשונה (ושניה) חשבתי שפרוסט הוא ממפקדי הצפון...
** "חייל של הצפון דחף את רובה המוסקט שלו אל צידו של פורסט וירה". ז"א הוא היה בטווח של כשני סנטימטרים... לא יכול היה לכוון לגוף? איך פגע הכדור בירך וחדר לעמוד השידרה. זה קצת רחוק...
** "פורשט" - צ"ל פורסט.
חגי אדלר 02:27, 21 במרץ 2007 (IST)
thread_title: הערות

message: ראשית, חן חן על המחמאות.
תיקנתי את הכביש, הקטטה ופורשט. באנגלית נאמר melee, שזה בערך "קטטה". שיניתי ל"התכתשות". הקרב עצמו בשילה היה בין עשרות אלפי חיילים, כך שמגוחך קצת לקרוא להתנגשות בין 300 חיילים מכל צד "קרב", לכן תרגמתי "התכתשות". 
תיאור היריה בפורסט הוא עפ"י הויקיפדיה באנגלית - אני לא הייתי שם... זה מה יש... קלונימוס 07:31, 21 במרץ 2007 (IST)
replies: text: אני רוצה להגיב בינתיים רק לעניין הפציעה כי לא קראתי עדיין את כל הערך. יש שתי דרכים שבהם כדור שחודר בירך מגיע לעמוד השדרה - היריה הייתה מלמטה למעלה או שהכדור "טייל" בגוף - זה קורה לפעמים, כך שהטענה איננה מופרכת. גילגמש • שיחה 11:00, 21 במרץ 2007 (IST)
replies: text: : שתי הסיבות הנ"ל לא נראות לי. פרוסט רכב על סוס, כך שהירך לא הייתה בניצב לחוט השידרה. לכן גם יריה מלמטה לא פותרת את התעלומה. כדור שמטייל בגוף זו תופעה ידועה בכדורים מהירים הנורים מקנה רובה מחורק (דוגמת M-16). רובה מוסקט (רובה חלק קדח) לא ניחן בתכונות האלה ולא סביר להניח שהכדור טייל. חגי אדלר 14:38, 21 במרץ 2007 (IST)
replies: text: ::אם ישב על הסוס, אז הסיכוי לפגיע בעמוד השדרה דרך הירך עוד יותר גדול. הרי אם יורים במישהו באלכסון בירך מלמטה למעלה, הכדור ימשיך למעלה ויש סיכוי טוב שיפגע בעמוד השדרה. לגבי הכדור המטייל - יתכן שהכדור פגע בעצם והעצם הסיטה את התקדמותו כלפי מעלה וכך הוא הגיע לעמוד השדרה. זה יתכן בהחלט עם כדורים בעלי מהירות קטנה שמאפיינים מוסקטים מהתקופה הזאת. אפשר גם לבדוק אם הרובא היה חלק קדח. אני לא יודע אם ידוע לך, אבל לא כל הרובים היו חלוקי קדח. יתכן שזה היה כדור של צלף וצלפים חומשו ברובים מחורקי קנה. גילגמש • שיחה 14:54, 21 במרץ 2007 (IST)
thread_title: תשובה

message: לא כדאי לשנות ל"קרב שילה" כמקובל בשאר בערכים? חגי אדלר 06:13, 25 במרץ 2007 (IST)
replies: text: בוודאי. אביהו • שיחה 07:07, 25 במרץ 2007 (IST)
thread_title:  שם הערך 

message: הערך זקוק לעבודה נוספת. קראתי בערך חצי ומצאתי סתירות בנתונים וקטעים רבים לא היו ברורים לי די הצורך. גילגמש • שיחה 20:56, 28 במרץ 2007 (IST)
replies: text: אם מדובר בעבודה של עד שבוע שבועיים אז רשימת ההמתנה היא המקום הנכון עבורו. מלמד כץ 21:00, 28 במרץ 2007 (IST)
replies: text: :טוב, זה כבר תלוי בקולונימוס ובכמות הזמן הפנוי שלו. גילגמש • שיחה 21:02, 28 במרץ 2007 (IST)
replies: text: ::אני מציע שנרכז כאן את רשימת הבעיות ונחכה לראות את תגובתו של קלונימוס. מלמד כץ 21:17, 28 במרץ 2007 (IST)
replies: text: :::תן לי בבקשה דוגמא לסתירות, גילגמש. קלונימוס 00:33, 29 במרץ 2007 (IST)
אתן כמה:
#לא ברור כלל מהערך מדוע היחידות התערבבו זו בזו ברמה כזאת שהיה קשה לשלוט עליהן זה לא המצב התקין. הערך צריך לתת הסבר משכנע לדבר כזה.
#לא ברור לחלוטין למה אי אפשר היה להשתמש בארטילריה - שימוש בריכוך ארטילרי לפני הסתערות של עשרות אלפי חיילים היה דבר שבשגרה בתקופה זו. (שתי ההערות לפרק "קרב הבוקר")
#בפרק על היום השני של הקרב לא ברור מהערך מדוע העריכה המפקדה של צבא מיסיסיפי שיש לה רק 20,000 מתוך 45,000 שהיו לה קודם לכן. היו אבדות כבדות, זה בסדר, ועוד כמה ערקו ולאן נעלמו עוד 10-15 אלף בני אדם? אם הצבא מאבד 25,000 מתוך 45,000 שהיו בו מלכתחילה זאת תבוסה רבתי ובדרך כלל הוא מתפרק בגלל הפגיעה האנושה במוראל.
#אחר כך באותו פרק עצמו שהיו לבורגרד 10,000 אבדות. סך כל אבדות הקונפדרציה היו קצת יותר מ-10,000 בשני ימי לחימה וכבר צוין למעלה בפרק הזה שאבדו לצבא הדרום 8 ומשהו אלף חיילים ביום הראשון של הקרב. 10+8=18 וזה לא שווה כלל למספר האבדות שמצוין בטבלה. 
יש בעיות נוספות, אך הן דומות לבעיות שפירטתי פה. צריך לעבור על הערך, לבדוק שהכל מובן לקורא ושאין סתירות במספרים. יתכן שאין בעיה במספרים והבעיה היא בניסוח. כמו כן, היו חלקים גדולים מהטקסט שלא הבנתי ונאלצתי להשוות עם הערך האנגלי על מנת להבין את הכוונה. תיקנתי את זה בחצי הראשון של הפרק (לחצי השני לא הגעתי עדיין). בכל אופן, נדרשת עדיין עריכה רבה. גילגמש • שיחה 07:41, 29 במרץ 2007 (IST)

text: תודה על ההערות. כמה תגובות.
# לגבי התערבבות הכוחות - זו אכן נקודה שצריך להבהיר בטקסט עצמו. יטופל היום או מחר.
# נושא האבדות הוא תרגום של מה שנאמר בערך באנגלית. אנסה לבדוק שוב את הנושא במקורות אחרים.
# כעיקרון, שימוש בארטילריה לפני פתיחת הקרב שייך יותר למלחמת העולם הראשונה, והרבה פחות למלחמת האזרחים. התותחים במלחמת האזרחים ירו לטווח 300 מטר בערך, לא יותר, ומילאו את התפקיד שמילאו מקלעים כבדים ומכונות ירייה במלחה"ע הראשונה. כך שהרעשה מקדימה הצריכה התקרבות רבה של התותחים, וממילא אובדן גורם ההפתעה; מה גם שהתוצאות לא היו מצדיקות את ההרעשה, שלא כמו במלחמת העולם הראשונה, שם הייתה הארטילריה כבדה בהרבה. יש לציין עוד, שלדרום היו הרבה פחות קני ארטילריה מלצפון, לאורך כל המלחמה.
# חבל שמחקת את הקישורים לויקי באנגלית. כדאי, אם כן, לבטל בכלל את הקישורים, שכן לא נראה לי שמישהו יכתוב ערך בעברית על אותם גנרלים (למעט שרמן, כמובן, ולו ואלאס, שהתפרסם בזכות כתיבת הספר בן חור, אחרי המלחמה).
# לא ברור היכן לא הבנת ומה לא הבנת בניסוח שלי, ולא ראיתי שינויים שעשית. אם תצביע על נקודות בעייתיות, אשמח לתקן את הטעון הבהרה. 
בידידות, קלונימוס 11:30, 29 במרץ 2007 (IST)

text: אתייחס כרגע רק לנקודה מס' שלוש. מה שכתבת איננו נכון. השתמשו בהרעשה ארטילרית עוד מימיו של נפוליון. כמובן שטווח הירי של התותח לא היה 300 מטר. 300 מטר זה הטווח של המוסקט. התותחים בזמנו לא היו דפוקים כל כך. אני לא מדבר בכלל על תותחים מחורקי קנה שהופיעו במלחמה זו (אם כי אולי בשלב מאוחר יותר, אני לא בטוח לגבי זה). לגבי הערות אחרות רק בקצרה - לא הבנתי שום דבר שכתבת על ההתקפה בפריסה הקווית. יש כאן בלבול מושגים שקצת קשה להסביר. אשמח לדבר על זה במפגש. אקרא את הערך עד סופו עד אז ותיהיה לי תמונה ברורה יותר. גילגמש • שיחה 15:50, 29 במרץ 2007 (IST)
thread_title:  הועתק מ[[:ויקיפדיה:ערכים מומלצים/הוספה למומלצים/רשימת המתנה]] 

message: #הערך הופך למבלבל יותר ויותר. בפרק "הדיוויזיה האבודה של ואלאס" מוסבר שהדיוויזיה לא הצליחה להגיע לקו וטיילה רוב היום בחיפוש המיקום שלה. בפרק אחרי זה "קן הצרעות" מוצאים את הדיוויזיה הזאת (!?) נלחמת כתף אל כתב עם דיוויזיה אחרת. האם יש כאן טעות העתקה ומדובר בדיוויזיה אחרת? האם היו שתי דיוויזיות שונות ששמות המפקידים שלהם היו זהים? 
#בשביל מה נחוץ התיאור הארוך על הפציעה של ג'ונסטון? צריך לכתוב את זה בערך עליו. פה זה רק מפריע. צריך לציין שנפצע ונפטר וזהו זה.
#כתוב: "אגפי צבא האיחוד נדחפו לאחור, אך לא באופן החלטי. הרדי ופולק גרמו לשרמן ולמקלרננד, באגף הימני של צבא הצפון, לסגת בכיוון "פיטסבורג לנדינג", כשהם מותירים את האגף הימני של "קן בצרעות" חשוף" - לא מובן לגמרי. האם קן הצרעות זה באגף הימני של כל הצבא? האם רק האגף של העמדה שמכונה "קן הצרעות" נחשף? לא מובן מהניסוח הזה.
#כל הקטע האנקדוטלי משהו על כך שפורסט תופס לו חיילצ'יק מסכן ומשתמש בו בתור מגן אנושי לא נחוץ לערך. חוץ מזה שנורא קשה לי להאמין שדבר כזה אפשרי בכלל. פגיעה בעמוד השדרה יכולה ובדרך כלל משתקת את הפצוע. איך הוא הצליח להרים אדם ששוקל 70-80 קילו + ציוד ששוקל עוד איזה 10-20 לא ברור כלל. 
#אני לא בטוח כלל שנפגעו כל כך מעט אנשים בשלוש מלחמות אמריקאיות. אפשר לבדוק את זה, אבל זה נראה לי שגוי.
#לא מפנים למקורות בערך אנגלי בצורה כזאת. מה גם שההפניה הייתה למראי מקום ולא לרשימה ביבליוגרפית. גילגמש • שיחה 20:55, 29 במרץ 2007 (IST)
replies: text: לגבי הערה 1 הנ"ל: יש לנו לרוע המזל 2 מפקדים בשם ואלאס, וצריך לפיכך להבדיל בינהם ע"פ שמותיהם הפרטיים. של מי הייתה "הדיוויזיה האבודה"? הלוגיקה שעולה מקריאת הערך אומרת ששל לו ואלאס, אבל חייבים לוודא את זה. עמית 22:11, 29 במרץ 2007 (IST)
replies: text: :אין להם מספרים או משהו? זה סתם מבלבל את הקורא. גילגמש • שיחה 22:13, 29 במרץ 2007 (IST)
replies: text: ::טוב, מצאתי את התשובה בערכים על הוואלאסים עצמם בויקיאנגלית. עמית 22:16, 29 במרץ 2007 (IST)

text: אני מסתייג ממתן המלצה לערך שלא מצויינים בו מקורות (השפה של המקור פחות חשובה, אם כי יש יתרון לעברית). DGtal 00:36, 1 באפריל 2007 (IDT)
thread_title: עוד משהו

message: גילגמש צודק ב-100%. לתותחים בתקופת מלחמת האזרחים היה טווח של 1,000 עד 2,600 מטרים. רובם בעלי טווח של מעל 1,500 מטרים. ראה כאן:w:en:Field artillery in the American Civil War חגי אדלר 21:42, 29 במרץ 2007 (IST)
replies: text: אני מוריד ראשי הקט בהכנעה מול חגי וגילגמש. שימו לב לתוספת בערך. קלונימוס 01:03, 1 באפריל 2007 (IDT)
thread_title:  טווח התותחים 

message: לא מוסבר למה הוא קרוי "קרב שילה". H2O‏ • שיחה 01:18, 31 במרץ 2007 (IDT)
replies: text: כתוב את זה, אבל באמת צריך להסביר בפתיח הערך. "חמש מתוך שש הדיויזיות חנו על הגדה המערבית של נהר טנסי, באוהלים שהוקמו סביב כנסיית שילה. לאחר הקרב הואשם גרנט בכך, שלא הקדיש תשומת הלב לאויב שמולו: הוא לא טרח לרכז את כוחותיו, להורות על אימונים, או אפילו לבנות חפירות מסביב למחנה. הדיויזיה השישית חנתה כ-8 קילומטרים במורד הנהר, כדי למנוע קידומן של סוללות ארטילריה של הדרום, וכדי להפציץ את מסילת הרכבת בתחנת בית-אל." חגי אדלר 01:27, 31 במרץ 2007 (IDT)
replies: text: :בדרך כלל הקרבות נקראים על שם היישובים הגדולים שלידם הם מתרחשים או הרים, היערות וכיוצא באלה. אם הקרב מתרחש בים, בדרך כלל יקרא על שם האי שלידו התרחש, או הנמל, או הכף או משהו בסגנון. כנראה ש"שילה" היה הישוב הגדול ביותר בסביבה. לא נהוג להסביר את שמות הקרבות בגוף הערכים או בספרים. זה די נחשב למובן מאליו. גילגמש • שיחה 07:06, 31 במרץ 2007 (IDT)
replies: text: ::הקרב נקרא "קרב שילה" על שם הכנסיה שסביבה התנהל חלק נכבד מהקרב, וזהו השם העיקרי בו הוא ידוע בהיסטוריה ובמורשת הקרב בארה"ב. הקרב ידוע גם כ"קרב פיטסבורג לנדינג", על שם המזח, או הנמל הקטן, שסביבו נערך צבא הצפון במהלך היום הראשון. הוספתי הסבר מתאים לערך. קלונימוס 21:54, 31 במרץ 2007 (IDT)
thread_title:  שם הקרב 

message: כאן: American Revolutionary War#Casualties כתוב שהיו לארה"ב כ-25,000 הרוגים ומספר דומה לזה של פצועים במלחמת העצמאות. גם אם יש טעות מסוימת במספר הזה, הוא עדיין גבוה או דומה מאוד למספר הנפגעים בקרב זה. כך שאי אפשר להגיד שמספר הנפגעים בקרב זה היה גדול יותר מסך הנפגעים בשלוש מלחמות שונות. גילגמש • שיחה 00:30, 1 באפריל 2007 (IDT)
replies: text: בכל מקור שמצאתי לגבי הקרב מצויינת העובדה, שמספר האבדות בשילה היה כמספר ההרוגים בכל מלחמות ארה"ב עד אז. שנית, במקור הבאת מצויין בפירוש שמתוך 25,000 ההרוגים, "רק" 8,000 נהרגו בקרב, וכל השאר ממחלות וכיו"ב. המדובר במלחמה שארכה 8 שנים; כאן מדובר בקרב בן יומיים, בו נהרגו קרוב ל-3,500 איש, לא כולל פצועים, שבויים ונעדרים. שנית, לא מדובר על מספר הנפגעים בכל המלחמות אלא על מספר הנפגעים בשילה לבדה מול מספר ההרוגים בכל המלחמות; במלחמת העצמאות נהרגו כ-8,000 איש, כאמור, במלחמת 1812 נהרגו כ-2,200, ובמלחמת ארה"ב מקסיקו מעט יותר מ-1,700, ס"ה כ-12,000 איש. בשילה נהרגו, נפצעו ונשבו יותר מ-23,700 איש - נתון מבהיל מאד, שהדהים את דעת הקהל בדרום ובצפון, והוציא את שני הצדדים מהתחושה שזו הולכת להיות מלחמה של "זבנג וגמרנו". הוספתי הערה מתאימה בערך. קלונימוס 01:02, 1 באפריל 2007 (IDT)
replies: text: :אתה לא יכול לקחת במקום אחד רק את מספר ההרוגים ובמקום אחר את מספר ההרוגים והפצועים גם יחד והלשוות בינהם. או שאתה לוקח את שני המספרים בשני המקרים או שאתה לוקח רק את אחד מהם. אי אפשר לעשות את מה שעשית. כך או כך, אפשר לכתוב שהייתה השפעה מסוימת על דעת הקהל, אבל אי אפשר לכתוב שמספר הנפגעים היה דומה או אפילו גדול יותר ממספר הנפגעים בכל מלחמות ארה"ב גם יחד. גילגמש • שיחה 00:42, 2 באפריל 2007 (IDT)
replies: text: ::כפי שכבר ציינתי, לא אני המצאתי את ההשוואה הזו. היא מופיעה בכל המקורות שבדקתי על הקרב. ניסיתי להראות את ההגיון שבדברים, ואני חושב שיש הרבה הגיון בהשוואה הזו, שממחישה את גודל האבדות שהיו בשילה. ולא הייתה "השפעה מסויימת על דעת הקהל". הזעזוע בדעת הקהל היה גדול מאד, ושינה הרבה. קלונימוס 09:19, 2 באפריל 2007 (IDT)
thread_title: אבדות

message: קלונימוס, לטעמי זה לא אנציקלופדי לתת את ההערות המבהירות בגוף הערך. שים אותן בהערת שוליים. חגי אדלר 08:27, 1 באפריל 2007 (IDT)
replies: text: צודק. העברתי. קלונימוס 09:33, 1 באפריל 2007 (IDT)
thread_title:  הערות על ואלאס 

message: כמה הערות/תגובות/תשובות לדברים שהועלו בשיחה.
# לגבי האבדות בקרב - לצבא הדרום היו כ-8,500 אבדות, כולל הרוגים, פצועים ונעדרים. ואולם, חלק נכבד מהחיילים איבדו את יחידותיהם, השתרכו מאחור, וכו', ולכן מפקדי צבא הדרום העריכו שיש להם לא יותר מ-20,000 חיילים אפקטיביים. 
# לגבי טווח התותחים, אכן טעות שלי. יחד עם זאת, הטווח הממוצע של התותחים בערך שהביא חגי הוא בערך 1,600 מטר, וזה טווח מירבי ולאו דווקא יעיל. בשטח מיוער ומלא ערוצים כמו בשילה, הרעשה מוקדמת הייתה בעייתית. הערתי זאת בערך. בכל מקרה, ג'ונסטון בחר לא לפתוח בהרעשה כזו, וסיבותיו עמו.
# הוספתי שתי הערות שוליים כדי לסייע בהבחנה בין שני הגנרלים ששם היה ואלאס. כשכתבתי את הערך העניין היה לי משום מה מובן מאליו - לקח חשוב.
# אי אפשר בלי לתאר את פציעתו ומותו של ג'ונסטון, זו אחת מהסיבות המשמעותיות לתבוסת הדרום. מותר לתת קצת פרטים, זה מוסיף צבע ועניין לתיאור. בכל מקרה, התיאור הוא לא יותר משתי שורות, וממש לא קוטע את השטף.
# היום או מחר אוסיף מפה עם סימון מדוייק של קן הצרעות, כדי להבהיר את מיקומו. במפה הקיימת (של השלב השני) קצת קשה לראות את המיקום.
# הסיפור עם נתן בדפורד פורסט הוא אכן מדהים, אך המקורות עליו מציינים אותו כאדם יוצא דופן, הן מבחינת הכוח הפיזי, הן בתבונהוהן במצביאות הבלתי רגילה שלו. גם כאן, קצת צבע לא מזיק לערך ארוך.
# לגבי מספרי ההרוגים ושם הקרב הערתי בנפרד. אציין שוב, שהשם battle of Shilo הוא השם המקובל בהיסטוריה של ארה"ב.
אשמח להערות נוספות. קלונימוס 13:25, 1 באפריל 2007 (IDT)
replies: text: הערותי:
# מסכים לגבי ג'ונסטון ובדפורד.
# שמתי את בדפורד כקישור אדום. הוא גמר את המלחמה כאחד המפקדים הראשיים של הדרום. ודאי מגיע לו ערך. חגי אדלר 13:31, 1 באפריל 2007 (IDT)
replies: text: :יש ערך על בדפורד, כאן. עוד לא התעמקתי באיכותו. קלונימוס 17:06, 1 באפריל 2007 (IDT)
replies: text: ::אנ לא מבין איך חצי מהחיילים איבדו את יחידותיהם. אתה מתאר פה בלגן לא נורמלי. אין ספק שלבלגן זה היה חלק ניכר בתבוסת הדרום. גילגמש • שיחה 05:58, 2 באפריל 2007 (IDT)
replies: text: :::שוב, זה הנתון שמובא בערך באנגלית. הגיוני שבתנאי הקרב הקשים, כולל תוואי הקרקע הקשה, היה בלגן גדול. בואל העריך אחרי המלחמה שהיו לדרום לפחות 28,000 חיילים כשירים לקרב. קלונימוס 09:21, 2 באפריל 2007 (IDT)
replies: text: ::::אני לא מטיל ספק במספרים, אלא תוהה אם מפקדי הדרום היו מפוזרים במיוחד או שגם בצד הצפוני חצי מהיחידות התערבבו עם יחידות אחרות ויצאו מכלל שליטה. בכלל, כשחצי מהכוח שלך הולך לאיבוד בגלל אנדרלמוסיה וחוסר ארגון נאות זה מצב עגום. גילגמש • שיחה 13:03, 2 באפריל 2007 (IDT)
thread_title:  תשובות לכמה נושאים שהועלו 

message: לדעתי, יש להקדיש פרק לתיאור התבליט, התכסית, נקודות שולטות ומאפיינים עיקריים אחרים של אזור הקרב. יש לגבי כך הערות הפזורות בפרקים השונים של הערך, אך לא מידע המרוכז במקום אחד. לנושאים אלו יש חשיבות מכרעת בתכנון הקרב (ולעיתים אף בתוצאותיו) ולכן המידע הנ"ל צריך להיות בחלקו הראשון של הערך. אם לא רוצים להעמיס בעוד פרק, ניתן להוסיף זאת ל"תכנון הקרב".אודי 15:13, 12 באפריל 2007 (IDT)
thread_title: תיאור אזור הקרב

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.1862battleofshiloh.com
** In קרב שילה on 2011-11-23 03:48:50, Socket Error: 'Name or service not known'
** In קרב שילה on 2011-11-28 01:20:46, Socket Error: 'Name or service not known'
** In קרב שילה on 2013-05-05 10:17:42, Socket Error: 'Name or service not known'
** In קרב שילה on 2013-05-17 18:51:57, Socket Error: 'Name or service not known'
** In קרב שילה on 2013-06-07 17:27:04, Socket Error: 'Name or service not known'
** In קרב שילה on 2013-06-14 21:31:30, Socket Error: 'Name or service not known'
** In קרב שילה on 2013-06-17 17:10:57, Socket Error: 'Name or service not known'
--Matanyabot - שיחה 20:11, 17 ביוני 2013 (IDT)
replies: text: הוסר. אלעדב. - שיחה 08:56, 9 באוגוסט 2016 (IDT)
thread_title:  קישור שבור 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.dean.usma.edu/history/web03/atlases/american_civil_war/index.htm
** In קרב שילה on 2011-11-23 03:49:13, Socket Error: 'Connection timed out'
** In קרב שילה on 2011-11-28 01:21:07, Socket Error: 'Connection timed out'
** In קרב שילה on 2013-05-05 10:17:47, 404 Not Found
** In קרב שילה on 2013-05-17 18:51:59, 404 Not Found
** In קרב שילה on 2013-06-07 17:27:07, 404 Not Found
** In קרב שילה on 2013-06-14 21:31:32, 404 Not Found
** In קרב שילה on 2013-06-17 17:11:07, 404 Not Found
--Matanyabot - שיחה 20:11, 17 ביוני 2013 (IDT)
replies: text: תוקן. אלעדב. - שיחה 22:28, 7 באוגוסט 2016 (IDT)
thread_title:  קישור שבור 2 

message: פניתי לכותב העיקרי עוד בקיץ 2015 וביקשתי להוסיף הערות שוליים. קלונימוס הבטיח לטפל, אך דבר לא קרה מאז. לא נותרת ברירה אלא להעמיד את הערך לדיון הסרת המלצה. אני עדיין מקווה שימצא מתנדב שיטפל בערך החשוב הזה. גילגמש • שיחה 09:51, 25 בפברואר 2016 (IST)
replies: text: אשתדל לתקן את מה שחסר בשבוע -שבועיים הקרובים. אם לא אספיק, אפשר לחזור להצבעה. קלונימוס - שיחה 19:06, 27 בפברואר 2016 (IST)
replies: text: :בסדר, הורדתי את הערך מרשימת ההמתנה. השתדל בבקשה לטפל בסוגיה זו. גילגמש • שיחה 19:16, 27 בפברואר 2016 (IST)
thread_title: הצעת הסרה מהמומלצים

message: נראה לי שקיימת אי בהירות רבה סביב כל האפיזודה של התנהלות הדיוויזייה של וואלס ומסלול הצעדה שלה ב-6 באפריל. התיאור שאני קראתי באתר של מלחמת האזרחים העוסק בנושא, שונה באופן מהותי מהתיאור, כפי שהוא מופיע אצל קלונימוס. לפי האתר שאני קראתי, הדיוויזייה לא הרחיקה הרבה מעבר לנחל סנייק, כשקיבלה את ההוראה לשנות את מסלול הצעדה שלה, ולפנות לאחור. היא לא הגיעה בסוף היום לפיטסבורג לנדינג, אלא התמקמה לבסוף בקצה האגף הימני של קו החזית החדש של צבא הצפון, סמוך לנחל אוול (משם יצאה למתקפת הנגד ב-7 לחודש). מהכתוב בערך ניתן להבין, שאחרי שחצתה את הגשר על נחל סנייק, המשיכה הדיוויזייה לנוע דרומה במקביל לגדה המזרחית של נחל אוול, במטרה לחבור לדיוויזיה של שרמן במיקומה בקו החזית המקורי (ממערב לכנסיית שילה). מסלול תנועה כזה, היה מביא אותה לעורפם של כוחות צבא הדרום, שתקפו את האגף הימני של ארמיית הטנסי. איש שלום - שיחה£ איש שלום - שיחה 19:10, 4 בדצמבר 2017 (IST)
thread_title:  מסלול הצעדה של וולאס 

message: בתיאור מתקפת הנגד של צבא הצפון, לא מוזכרות הדיוויזיות של הרלבוט ופרנטיס מהארמייה של גרנט, והדיוויזיה של ווד מארמיית אוהיו. אם אכן הדיוויזיות הנ"ל לא השתתפו במתקפת הנגד, יש לציין זאת ולהסביר מדוע. מה קרה עם שרידי הדיוויזיה של פרנטיס (שלפי מספר מקורות הושמדה כמעט לחלוטין ביום הקרב הראשון) ? והאם הדיוויזיה של ווד לא הספיקה להגיע לשדה הקרב ? איש שלום - שיחה 15:02, 15 בדצמבר 2017 (IST) איש שלום - שיחה 15:02, 15 בדצמבר 2017 (IST)
replies: text: שלום איש שלום. אני בשלבי שכתוב ועריכה, כשאגיע לפרק הרלוונטי אשלים את החסר. קלונימוס - שיחה 17:49, 16 בדצמבר 2017 (IST)
מאה אחוז. קח את הזמן שלך. איש שלום - שיחה 22:32, 16 בדצמבר 2017 (IST) איש שלום - שיחה 22:32, 16 בדצמבר 2017 (IST)
thread_title:  כוחות צבא הצפון שהשתתפו במתקפת הנגד ב-7 באפריל